Downloaded from YTS.MX
‫- הסרט הבא מכיל ‬ ‫תיאורים גרפיים של אלימות מינית -‬
Official YIFY movies site: YTS.MX
‫- שצופים מסוימים‬ ‫עשויים לראות אותם כמטרידים -‬
‫- מומלץ לנקוט שיקול דעת לפני הצפייה. -‬
‫כולם מוכנים?‬
‫כי אומר זאת רק פעם אחת.‬
‫כבר שנה ו-11 חודשים,‬
‫מתאבלת משפחה על אובדן האישה הזאת.‬
‫ובשבת קראתם לזה אופרת סבון.‬
‫ביום ראשון, השוויתם זאת לסרט של אלמודובר.‬
‫זאת לא אופרת סבון.‬
‫זה משפט למען נערה בת 19.‬
‫במיחאס, מלגה, נערך חיפוש אחר בחורה בת 19.‬
‫רוסיו ואנינקוף. ‬
‫כולם סיקרו את הפרשה.‬ ‫העיתונות, הטלוויזיה והרדיו.‬
‫זאת הייתה אחת הפרשות שזכו להד התקשורתי ‬ ‫הרב ביותר בשנים האחרונות ובאותה עת.‬
‫בכל ספרד, ‬ ‫לא רק בקוסטה דל סול, לא רק במלגה, ‬
‫הסיפור הזה הציע ‬ ‫כל מיני דברים לעיתונאים, לעיתונים.‬
‫זאת הייתה פרשה חשובה‬ ‫שלכדה את תשומת ליבה של האומה.‬
‫הקרימינולוגיה מנסה לענות על השאלה,‬
‫"למה אנשים מסוימים עוברים את הגבול הזה‬ ‫ובסופו של דבר הורגים אדם?"‬
‫אני עורך דין וקרימינולוג. הייתי אומר ‬ ‫שהתיק הזה הוא דוגמה לכל סטודנט למשפטים.‬
‫הערך שניתן לחיי נשים, מזעזע אותי לפעמים.‬
‫- סרט תיעודי מקורי של NETFLIX -‬
‫- לה קאלה דה מיחאס ‬ ‫אנדלוסיה, ספרד -‬
‫- פרנקפורטר אלגמיינה‬ ‫ניו יורק טיימס, פייננשל טיימס -‬
‫בהתחלה היינו קבוצה גדולה,‬ ‫ורוסיו הייתה שם מההתחלה.‬
‫היא לא ממש התעניינה בכדורגל.‬
‫אבל... היא נהנתה לשחק איתנו, ו...‬
‫היא ניסתה לשחק ונהנתה.‬
‫היא הייתה מספר שש, המספר שהיא אהבה.‬
‫כן, שש.‬ ‫-לכל אחת היה המספר שלה.‬
‫המספר שניתן לנו.‬ ‫היו מריבות אם מישהי שינתה אותו.‬
‫המשפחות והחברים שלנו ישבו כאן.‬ ‫-כן.‬
‫כולם באו. אימא שלה, רוסיו, רוזה, אליסיה...‬
‫כולם באו.‬ ‫-כל האימהות ישבו כאן.‬
‫כשכבשנו את השער הראשון שלנו,‬ ‫רוסיו ואני נהגנו לעשות ככה...‬
‫את הקפיצה הקטנה הזאת. "לא, זכויות יוצרים".‬
‫כן, מיד התחלנו לחקות את הקפיצה,‬ ‫והיא אמרה, "לא, זכויות יוצרים".‬
‫כן.‬ ‫-היינו רק ילדות...‬
‫היינו רק בנות 15 או 16.‬ ‫-בנות 16.‬
‫היינו ילדות.‬
‫היא הייתה מאוהבת מעל לראש ‬ ‫בחבר שלה אז, טוני.‬
‫מאוהבת לגמרי.‬ ‫-כן, היא הייתה משוגעת עליו. משוגעת.‬
‫הם היו הזוג הכי יפה.‬ ‫-הוא היה מהמם, וגם היא.‬
‫זוג יפהפה. שני אנשים מושכים.‬
‫היה כיף להיות איתה.‬ ‫-ממש כיף.‬
‫היא תמיד חייכה...‬ ‫-תמיד.‬
‫אף פעם לא ראיתי אותה כועסת על מישהו.‬ ‫-אף פעם.‬
‫היא מעולם לא כעסה.‬
‫היא הייתה בחורה שאהבה לבלות.‬ ‫-כן.‬
‫תמיד. תמיד היה לה מצב רוח לבלות.‬
‫כן.‬
‫אני זוכר שבאותה תקופה,‬ ‫אולי שנתיים-שלוש ברציפות,‬
‫היה אוהל ביריד שבו ניגנו מוזיקת הבי מטאל.‬
‫בכניסה ליריד‬ ‫היה אזור עם מתקני שעשועים לילדים,‬
‫ואז אזור עם אוהלים,‬ ‫שבו אנשים הלכו לאכול ולרקוד.‬
‫החלק האחורי, ממש סמוך לנהר,‬ ‫היה מיועד לצעירים.‬
‫- פבריס מרטין ‬ ‫חבר של רוסיו ואנינקוף -‬
‫הוקמו שם ארבעה צריפים,‬ ‫ושם נהגנו לשתות קלימוטקסו.‬
‫הרבה קלימוטקסו, הווי מטאל ורוקנרול.‬ ‫זה היה נהדר, תמיד הייתה שם אווירה טובה.‬
‫- 1999‬ ‫9 באוקטובר -‬
‫באותו ערב, תכננו להיפגש שם.‬
‫ו... אני זוכר שזה היה בסביבות עשר בערב.‬
‫כמה מהחבורה שלנו חיכו שם.‬
‫חלפו שעות, אבל רוסיו עדיין לא הגיעה.‬
‫חיכינו לה שם, אבל היא לא הגיעה.‬
‫היא יצאה מהבית של החבר שלה.‬
‫היה עליה לעבור דרך ארוכה במעלה הגבעה,‬ ‫באזור חשוך שהיה מוקף שדות.‬
‫כן, היא לא הגיעה.‬
‫- נעדרת ‬ ‫היום ה-1 -‬
‫הבת שלי לא חזרה הביתה באותו לילה, ‬ ‫אז הלכנו לחפש אותה.‬
‫הלכנו בדרך וראיתי כתם דם די גדול.‬
‫אמרתי, "תראו את כתם הדם הגדול שם".‬
‫"נראה כאילו שבעל חיים נהרג."‬
‫התקרבתי קצת,‬
‫וראיתי את נעלי ההתעמלות של הבת שלי.‬
‫"אלה הנעליים של רוסיו",‬ ‫והוא אמר, "זה לא ייתכן".‬
‫- אליסיה הורנוס ‬ ‫אימה של רוסיו ואנינקוף -‬
‫אמרתי, "אלה נעלי ההתעמלות של הבת שלי,‬ ‫בבקשה..." נכנסתי להיסטריה.‬
‫אמרתי לו,‬ ‫"תתקשר למשטרה. אלה הנעליים שלה". ‬
‫- שיער ארוך, עיניים חומות -‬
‫- דו"ח נעדרים - ‬
‫כשדווחו על היעדרותה,‬
‫השופט החוקר התקשר ‬ ‫וסיפר לנו על זירת פשע אפשרית...‬
‫- ד"ר פרנסיסקו אלווארז גונזלס‬ ‫חוקר מקרי מוות -‬
‫וביקש שנבצע חקירת זיהוי פלילי במקום.‬
‫ההערכה הראשונה שלנו הייתה‬ ‫שהאירוע התרחש שם,‬
‫ושבמהלכו נשפך דם רב.‬
‫הגענו למסקנה שזאת הייתה תקיפה‬
‫שבמהלכה היו פציעות בפה ובדם.‬
‫אולי אפילו דקירה.‬
‫ככל שהתקדמנו, מצאנו עקבות דם גדולים יותר.‬
‫הם העידו שהקורבן התקדם הרבה יותר מהר.‬
‫ייתכן שהוא רץ.‬
‫עקבות הדם נעשו מטושטשים מעט,‬
‫עד שהגענו לאזור עם כתם דם גדול בהרבה,‬
‫שהעיד על אובדן של דם רב.‬
‫נמצאו כתמי דם נוספים‬
‫שהעידו, לפי הערכותינו, על גופה שנגררה.‬
‫הם פסקו באזור שבו,‬ ‫כפי שזכור לי, היו עקבות צמיגים.‬
‫ניסינו לזהות את הצמיגים ואת סוג הרכב.‬
‫מצאנו ממחטה מוכתמת בדם,‬
‫ומצאנו זוג נעלי התעמלות שזוהו כשל הקורבן.‬
‫- דוח צילומים -‬
‫- דגימות לבדיקה‬ ‫דגימות דם -‬
‫- נעלי התעמלות‬ ‫ממחטה -‬
‫- בדל סיגריה -‬
‫בדלי הסיגריות נשלחו למעבדה‬
‫כדי לבדוק אם יש עליהן דנ"א‬ ‫מהרוק שנמצא עליהן.‬
‫אספנו את כל מה שחשבנו שיכול לתת מידע‬
‫האם היה שם מישהו שנוכל, בשלב מסוים, ‬ ‫לזהות באמצעות הדגימות האלה.‬
‫- על בדל הסיגריה נמצא דנ"א של גבר -‬
‫התחלנו בחקירה מעמיקה יותר ‬ ‫על סמך המידע הזה.‬
‫אני לא זוכר מי התקשר אליי ‬ ‫או איך גיליתי שרוסיו נעדרת‬
‫מאז אותו לילה שבו קבענו להיפגש.‬
‫אני זוכר ששמעתי בחדשות הבוקר ברדיו‬
‫שרוסיו נעלמה.‬
‫ו... זה היה הלם. התחלתי לבכות.‬ ‫הבוס שלי שאל, "מה קרה?"‬
‫אמרתי, "זאת חברה שלי".‬ ‫"מה קרה?"‬
‫ואז נודע לי שבלה קאלה, המשטרה המקומית...‬
‫ואנשי הצוות הרפואי כבר עורכים חיפוש.‬
‫אז שאלתי את הבוס שלי ‬ ‫אם אני יכול להצטרף לצוות החיפוש,‬
‫ביחד עם שאר החברים שלי.‬
‫אני מבקשת מכולם להחזיר את הבת שלי.‬
‫ולהתייחס אליה טוב ככל האפשר. אנשים רבים...‬
‫תודה לכל האנשים שעוזרים לנו.‬
‫הם רבים מאוד.‬
‫יש לי שלוש בנות בערך בגילה.‬
‫אנחנו גרים בקרבת מקום.‬ ‫באנו להציע את תמיכתנו.‬
‫לתמוך באימא שלה, באבא שלה‬ ‫ובכל המשפחה שלה.‬
‫נשתדל להמשיך, ולא נפסיק עד שנמצא את רוסיו.‬
‫החיפוש אחר רוסיו נמשך.‬
‫בת ה-19 שנעלמה בשבת… ‬
‫שבוע לאחר תחילת החיפוש,‬ ‫שבו משתתפים יותר מ-600 איש… ‬
‫היו קבוצות חיפוש‬ ‫לצד המשמר האזרחי והמשטרה המקומית,‬
‫וגם יצאנו ביוזמתנו,‬ ‫על אופנועי השטח שלנו, אל הגבעות.‬
‫במטרה לחפש.‬ ‫זה היה כמו לחפש מחט בערימת שחת.‬
‫היינו מודאגים מאוד, וחשבתי,‬ ‫"מה אם באמת קרה משהו ואני אמצא אותה?"‬
‫"מה אם ארים מכסה ביוב ואמצא אותה?"‬
‫"מה אם אסתכל מאחורי העץ הזה? מה אם...?"‬
‫זה היה קשה מאוד.‬
‫אני זוכר שהגעתי לשם עם עמית לעבודה.‬
‫- איגנסיו סן מרטין‬ ‫עיתונאי רדיו -‬
‫חנינו את הרכב סמוך לביתה של אליסיה הורנוס.‬ ‫אנשים נכנסו ויצאו ללא הפסקה.‬
‫בני המשפחה יצאו לדבר עם התקשורת,‬ ‫שביקשה לשוחח איתם.‬
‫אם אף אחד לא מדבר, אם אף אחד לא אומר כלום,‬ ‫אנשים שוכחים.‬
‫וכפי שאתם רואים, התקשורת נמצאת כאן,‬ ‫העיתונים ותחנות הטלוויזיה.‬
‫- גיירמו ואנינקוף‬ ‫אביה של רוסיו -‬
‫זאת הדרך היחידה לוודא שהחיפוש יימשך.‬
‫אני רוצה שהם יחזירו אותה.‬ ‫מתה או חיה, אני רק רוצה שהיא תחזור.‬
‫- רוזה ואנינקוף ‬ ‫אחותה של רוסיו -‬
‫שלושה שבועות חלפו,‬
‫וכמובן, בגלל ההיעלמות שלה ‬ ‫נשפכו הרבה דמעות ושררה חרדה רבה.‬
‫- חוסה מריה קמאצ'ו‬ ‫עיתונאי -‬
‫וההרגשה הזאת התפשטה.‬ ‫לא רק המשפחה נפגעה והושפעה מזה.‬
‫גם המתנדבים, חבריה מבית הספר,‬ ‫וחבריה מהשכונה הרגישו זאת.‬
‫זה היה מצב הרוח הכללי.‬
‫מצב רוח של עצב עמוק.‬
‫- נעדרת ‬ ‫היום ה-25 -‬
‫אנחנו עומדים למסור לכם ידיעה ‬ ‫שקיווינו שלעולם לא ניאלץ למסור.‬
‫נמצאה גופה שייתכן שהיא של רוסיו ואנינקוף,‬ ‫25 יום לאחר שנעלמה.‬
‫הגופה נמצאה מוסתרת בגדר שיחים‬ ‫שגובלת בשיכון מגורים,‬
‫מאתיים מטר בלבד מהכביש המהיר למרבלה,‬
‫לצד שביל שרכב יכול לעבור בו רק בקושי.‬
‫- מרבלה 30 ק"מ‬ ‫לה קאלה דה מיחאס -‬
‫כשהרשויות הגיעו לקחת את הגופה,‬ ‫הם מצאו רק שרידי שלד.‬
‫היא נראתה כמו גופה שהייתה שם כבר הרבה זמן.‬
‫כשנאספו דגימות,‬ ‫נמצאו כמה שקיות אשפה שחורות גדולות,‬
‫שהיו בתוכן בגדים, בעיקר חולצות.‬
‫על סמך החולצות האלה יכולנו לקבוע די בבטחה‬
‫שהגופה היא אכן של רוסיו ואנינקוף.‬
‫שמעו, אני עובר שם בכל יום.‬
‫ואני זוכר, בכל יום.‬ ‫אני מסובב את הראש ומסתכל, מתוך הרגל.‬
‫בדרך לשם ובחזרה.‬
‫ואני חושב, "חיפשנו כאן,‬ ‫והיא נמצאה במרחק 20 ק"מ".‬
‫כשתכננו את נתיחת הגופה,‬ ‫נכחו חמשת חוקרי מקרי המוות...‬
‫כלומר, ששת החוקרים...‬
‫ביצענו את הנתיחה כמעט בסתר‬ ‫כי ידענו שזה קרקס תקשורתי.‬
‫ביצענו את הנתיחה שלאחר המוות מבלי להיחפז.‬
‫עבדנו לתוך הלילה, והשתמשנו בכל הידע שלנו‬ ‫כי ידענו שזה יתפרסם בכל כלי התקשורת.‬
‫בשל מצב הגופה לא הצלחנו לקבל ‬
‫מידע מספק‬ ‫כי היא הייתה במצב ריקבון מתקדם מהרגיל.‬
‫בתנאים מסוימים של לחות, גשם וחום, ‬
‫הריקבון הרבה יותר מהיר.‬
‫לא נשארו איברים. ‬ ‫במילים אחרות, נמצאו רק עצמות.‬
‫לכן היה עלינו למצוא משהו אחר‬
‫שבאמצעותו נוכל לקבוע‬ ‫איך ההתקפה לכאורה התרחשה.‬
‫היו פצעים מרובים ברווחים קרובים,‬ ‫בעיקר על גב הגופה.‬
‫למיטב זיכרוני,‬ ‫היו שמונה פצעי דקירה חוזרים ונשנים‬
‫שנגרמו על ידי סוג של נשק בעל להב חד.‬
‫מסקנות?‬
‫ובכן, ההתקפה הזאת הייתה מאוד אכזרית ‬ ‫וחזרה על עצמה.‬
‫נראה שהתוקף ביצע אותה במהירות.‬
‫כי הקורבן הייתה כבולה לגמרי ‬ ‫או שלא היה לה מספיק זמן לזוז.‬
‫אין לי ספק שכרגע, ליבכם שבור מצער.‬
‫ליבי ומחשבותיי שלוחים אליהם,‬
‫אבל במיוחד אליכם, הוריה ואחיה.‬
‫תפסיקו לצלם, בבקשה.‬ ‫-בחייכם.‬
‫תחי רוסיו!‬ ‫-תחי!‬
‫זוזו הצידה. תפגינו קצת כבוד, בבקשה.‬ ‫זוזו הצידה. בחייכם.‬
‫בחייכם.‬ ‫-תחי!‬
‫תפנו מקום. ‬
‫רק קצת.‬ ‫-תנו להם לעבור.‬
‫ננמיך את הארון ונכניס אותה.‬ ‫-בסדר. ‬
‫קדימה.‬ ‫-בואו נתקדם. ‬
‫בואו נתקדם קצת.‬ ‫-שלום, יפהפייה. שלום.‬
‫עוד קצת. לדחוף. קדימה. ‬
‫תנו להם רגע לבד.‬ ‫-בחייכם. זאת אימא שלה. רק רגע.‬
‫בשלב הזה, מן הסתם, כל מי שהיה קרוב לרוסיו,‬ ‫ואפילו כל מי שחי בעיר שלה, חי בפחד.‬
‫- פאז ולאסקו דה לה פואנטה‬ ‫קרימינולוגית -‬
‫מקור הפחד הזה היה בחלקו‬ ‫בשל הבהלה שעוררה התקשורת,‬
‫במיוחד בתוכניות הטלוויזיה שעסקו בפרשה.‬
‫בסופו של דבר, זה הוביל ‬ ‫למעורבות של יחידת המשמר הלאומי‬
‫שמילאה תפקיד חשוב בפרשת אלקאסר.‬
‫והם התקבלו בזרועות פתוחות.‬
‫החוקרים מצאו טביעות אצבע‬
‫על שקיות האשפה בזירת הפשע האחרונה.‬
‫הם ניתחו את עקבות הצמיגים ‬ ‫שנמצאו במגרש הריק.‬
‫והם מצאו שני סיבי טקסטיל ‬ ‫על גופתה של רוסיו ואנינקוף.‬
‫בשלב הזה, ‬ ‫החקירות עדיין לא הובילו לאף מעצר.‬
‫אבל כבר היו פיסות מסוימות ‬ ‫של מידע, ראיות והשערות‬
‫שנחקרו על ידי המשמר הלאומי.‬
‫מאחר שהחקירה עדיין בעיצומה, כולנו שואלים,‬ ‫"מי הפושע? מתי הוא ייתפס?"‬
‫החוקרים היו צריכים למצוא משהו.‬
‫הם היו תחת לחץ עצום מצד הציבור.‬
‫אבל לא היה להם כלום.‬
‫בשל העובדה שגופתה של רוסיו נמצאה‬ ‫במצב כל כך גרוע,‬
‫אי אפשר היה לאשר פרטים בסיסיים.‬
‫כמו למשל, האם רוסיו הותקפה מינית.‬
‫- דוח בדיקה חזותית -‬
‫- הגופה העירומה -‬
‫- תנוחה מאוד לא טבעית... -‬
‫מה קרה? ובכן, אחת מהתיאוריות ומהמסקנות‬ ‫שהחוקרים הגיעו אליה‬
‫על סמך מציאת הגופה עם רגליים מפוסקות...‬
‫מאחר שהן היו מפוסקות פיסוק רחב,‬ ‫הם סברו שהיא הונחה בתנוחה הזאת.‬
‫במילים אחרות, הפושע ביים את זירת הפשע‬
‫כדי ליצור רושם שהתרחשה תקיפה מינית.‬
‫ולכן, החוקרים שללו תקיפה מינית‬
‫והתמקדו במניע של שנאה ונקמה.‬
‫ייתכן שמדובר בפשע על רקע רומנטי?‬ ‫-מישהו קרוב מאוד למשפחה.‬
‫מישהו בעל רגשות תשוקה חזקים ונוטר טינה.‬
‫אדם שקרוב מאוד למשפחה.‬ ‫-זאת דעתה של מרגריטה לנדי.‬
‫ואני מסכים איתה באופן חלקי.‬
‫לכן החלו בחקירת האנשים ‬ ‫הקרובים ביותר לרוסיו ואנינקוף.‬
‫- אנחנו גובים בזאת עדות מ... -‬
‫אפילו החבר שלה נחקר,‬
‫וכמו כן המשפחה של רוסיו.‬
‫ולכולם יהיה אליבי.‬
‫אפשר לשאול אותך רק שאלה אחת? ‬
‫חלפה כמעט שנה מאז מותה של רוסיו.‬
‫בינתיים, המשמר הלאומי צמצם‬ ‫את מספר החשודים העיקריים לשלושה.‬
‫שני גברים ואישה. ‬
‫סמוך לסוף השנה, ‬ ‫הם זיהו חשוד שהסימנים הצביעו עליו לכאורה.‬
‫- סימנים -‬
‫בסופו של דבר, מה שעורר חשד ‬ ‫היה שמישהו דיווח שראה אישה ‬
‫דוקרת את התמונה של רוסיו.‬
‫נראה שהמשטרה מתקרבת ‬ ‫למציאת הרוצח של רוסיו ואנינקוף.‬
‫לא רק שפורסמו בתקשורת‬ ‫ידיעות על מציאת חשוד ברצח רוסיו ואנינקוף,‬
‫פורסם גם שמו המלא.‬
‫דולורס ואסקז.‬
‫הנה היא, לולי ואסקז.‬
‫- ספטמבר 2000 -‬
‫- טלדיאריו -‬
‫בשעות המוקדמות של ה-9 באוקטובר בשנה שעברה,‬ ‫נרצחה רוסיו ואנינקוף‬
‫לאחר שנדקרה תשע פעמים בגבה.‬
‫גופתה נמצאה לאחר חיפוש ממושך.‬
‫היום, העידה חברה של אם הקורבן‬ ‫במשך חמש שעות בפני שופט,‬
‫לאחר שהואשמה ברצח הזה.‬
‫כולם, זוזו הצידה!‬
‫התקשרו מהמשטרה ומסרו‬ ‫שהם עצרו את מריה דולורס ואסקז. לולי.‬
‫- קולה של אליסיה הורנוס ‬ ‫אימה של רוסיו -‬
‫הייתי המומה.‬ ‫היא האדם האחרון שחשדתי בו.‬
‫היא הייתה טובה אליי בזמן הפרידה.‬ ‫היא עזרה עם הילדים.‬
‫היא לקחה אותם מבית הספר,‬ ‫הסיעה אותם, רחצה אותם, בישלה להם.‬
‫היא עזרה מאוד.‬
‫לאן אתם לוקחים אותה? ‬
‫רוצחת! ‬
‫מריה דולורס ואסקז‬ ‫חברה קרובה של אימה של הנערה.‬
‫…דולורס היא חברתה הקרובה של אליסיה.‬
‫...חברה קרובה שלהם...‬
‫דולורס ואסקז, חברה של המשפחה. ‬
‫היא מואשמת ברצח בתה‬ ‫של אליסיה הורנוס, חברתה הקרובה לשעבר.‬
‫היא הייתה חברתה הטובה של אימה של רוסיו.‬
‫היא ראתה אותה גדלה.‬ ‫היא סייעה בגידולה כמו אימא שנייה. ‬
‫הן קנו את הבית הזה במיחאס‬ ‫והחלו חיים חדשים ביחד, ‬
‫עם שלושת ילדיה של אליסיה.‬
‫לאימה של הקורבן, אליסיה, היו שלושה ילדים.‬
‫היא נפרדה מבעלה, שחי בהולנד,‬
‫וניהלה קשר רומנטי עם אישה.‬
‫היא התחילה מערכת יחסים עם דולורס ואסקז.‬
‫היה להן קשר רומנטי לאורך כמעט 11 שנה.‬
‫היא עזרה לגדל את בנותיה של אליסיה.‬
‫אבל מערכת היחסים שלהן הגיעה לקיצה‬ ‫ארבע שנים לפני הרצח.‬
‫אהבתי אותה יותר מכפי שאי פעם אהבתי מישהו.‬
‫באמת.‬
‫היא העניקה לי חיבה ותמיכה.‬
‫היא ניחמה אותי…‬
‫ואהבתי אותה כל כך.‬
‫בתי גרה איתם שנים רבות כשהיא למדה במלגה.‬
‫היא גרה אז עם דודתה לולי, ‬ ‫עם אליסיה ועם רוסיו.‬
‫כולן היו מקסימות.‬
‫גם אליסיה.‬ ‫לכן מבחינתנו, הכול היה נורמלי לחלוטין.‬
‫- שופט שולח למעצר‬ ‫את הרוצחת לכאורה של ואנינקוף -‬
‫החקירה החלה להתמקד בוואסקז.‬
‫והיה המניע, אחד המניעים שכל חבר מושבעים ‬ ‫או שבית המשפט יכול לשקול...‬
‫- חוסה אנטוניו מרטין פאלין ‬ ‫שופט בבית המשפט העליון -‬
‫והוא שהנערה הייתה מכשול או התנגדה,‬
‫או שהיא היוותה... בעיה כלשהי‬
‫ביחסים של דולורס עם אימה של הילדה.‬
‫ולכן היה לנו מניע.‬
‫לולי אמרה שאלמלא רוסיו, הייתי חוזרת אליה.‬
‫לכן הבת שלי נרצחה.‬
‫אם היא לא הייתה מקנאה כל כך‬
‫וחושבת שאני עם מישהו אחר, ‬ ‫אולי הבת שלי עדיין הייתה בחיים.‬
‫אז היא עשתה את זה מתוך נקמה ‬ ‫כי לא רציתי לחזור אליה.‬
‫בעיני התקשורת והציבור,‬ ‫הייתה דולורס ואסקז אשמה‬
‫כבר מהרגע שהיא נעצרה.‬
‫מה דעתך? מה הלב שלך אומר לך? ‬
‫אני חייבת לומר שהיא נראית לי אשמה.‬
‫- נעצרה -‬
‫אף שהיא לא הודתה, תושבי לה קאלה משוכנעים.‬
‫היו שמועות. כבר אמרו עליה כל מיני דברים.‬
‫כבר מההתחלה, האמינו המשפחה והמשטרה ‬ ‫שהתוקף הכיר את רוסיו.‬
‫רמזים מטעים, שלכאורה נשתלו על ידי דולורס,‬ ‫עכבו את החקירה. ‬
‫- "למה הרגת את בת שלי?" -‬
‫הפשע הזה סיפק חומר לתוכניות טלוויזיה…‬
‫- ביאטריז חימנו‬ ‫נשיאת ארגון הלהט"ב, 2007-2003 -‬
‫הוא היה אחד הראשונים במובן שהמרכיבים שלו‬
‫באמת ייצגו הרבה ‬ ‫בעיות חברתיות מתחת לפני השטח.‬
‫בעיקר לסבופוביה.‬
‫במשפחה אומרים שדולורס ‬ ‫היא אישה אגרסיבית ורכושנית מאוד.‬
‫היא נקמנית מאוד, והיא קשה מאוד.‬
‫איך אליסיה הורנוס‬ ‫יכולה לומר דברים שערורייתיים כאלה‬
‫ולהפיץ כל כך הרבה שקרים מכפישים על אחותי,‬
‫בידיעה שאחותי עזרה לה ‬ ‫לגדל את שלושת הילדים האלה?‬
‫מרושעת, אגרסיבית, מחושבת. ‬
‫קרה מאוד ומחושבת. לגמרי.‬
‫דמות של אישה רעה וקרה קרמה עור וגידים.‬
‫אישה שהמתינה ארבע שנים‬
‫ורקמה תוכנית לרצוח את רוסיו ואנינקוף‬ ‫כי היא שנאה אותה.‬
‫- שנה לאחר המעצר -‬
‫- בית המשפט במלגה -‬
‫- אליסיה הורנוס טוענת ‬ ‫שדולורס רצחה את בתה כנקמה -‬
‫אני עדיין זוכר את התורים בכניסה‬
‫כי כל הפרשה הפכה למשהו‬ ‫שנראה כמו אופרת סבון.‬
‫- חוסה מריה גרזון פלורס‬ ‫עורך הדין של משפחת ואנינקוף -‬
‫אנשים רצו לצפות במשפט,‬ ‫ולא לפספס אף דקה ממנו.‬
‫הם המתינו ארבע, חמש שעות‬ ‫כדי להיכנס לאולם בית המשפט ולצפות במתרחש.‬
‫אני חושב שזה הזיכרון הכי מטריד שיש לי.‬
‫אני אעקוב אחר המשפט. אני בפנסיה.‬ ‫אין לי משהו יותר טוב לעשות.‬
‫טוב, אני תומכת באימא של הנערה שנרצחה.‬
‫היא איבדה את בתה.‬
‫היא בוודאי סובלת. אני יודעת. גם אני אימא.‬
‫וזה משהו רציני.‬
‫ו... האישה השנייה,‬
‫נראית לי... קרה מאוד, שתלטנית מאוד.‬
‫סיכוייה של דולורס ואסקז ‬ ‫להוכיח את חפותה היו קלושים‬
‫כי היא הייתה דולורס, מישהי שלא עוררה אהדה.‬
‫היא לא הייתה נחמדה או חברותית.‬
‫היא הייתה לסבית בשנת 1999‬
‫שהייתה צפויה למאסר של 15 שנה.‬
‫במהלך המשפט הזה,‬ ‫נאלצנו להילחם בקרב על דעת הקהל‬
‫כמו גם באולם בית המשפט.‬
‫ולמידע הזה בשילוב‬
‫כל הרעש התקשורתי‬ ‫יש השפעה כשמדובר במשפט עם חבר מושבעים.‬
‫אנשי התקשורת, אנא סיימו.‬
‫חקירת העדים בעיצומה.‬ ‫היא תימשך עוד זמן רב.‬
‫יותר מ-50 בני אדם זומנו להעיד.‬
‫הבוקר, הוצג בבית המשפט ‬ ‫סרטון של "אינפורמה סמאנאל".‬
‫שהציג שוטר במשמר הלאומי‬
‫שהצהיר שאין ראיה חותכת נגד דולורס ואסקז.‬
‫...נמשיך בחקירה, וננקוט בכל הצעדים הנדרשים‬
‫כדי למצוא ראיות חותכות שיבהירו מה קרה.‬
‫כי לעת עתה, האמת היא‬ ‫שאנחנו לא יודעים שום דבר בוודאות, ‬
‫אפילו לא איך או…‬
‫יש לנו תיאוריות, ‬ ‫אבל אנחנו לא יודעים מה באמת קרה.‬
‫לאור החוסר בראיות פיזיות,‬ ‫המשמר הלאומי פרסם דוח‬
‫שמכיל סימנים שמצביעים על דולורס ואסקז,‬ ‫לצד לפרופיל פסיכולוגי.‬
‫הראיה העיקרית הייתה‬
‫השנאה שדולורס ואסקז רחשה לרוסיו.‬
‫את העדת…‬
‫- פרנסיסקו מונטיאנו, תובע -‬
‫שהיו לכן חיכוכים לעתים קרובות‬ ‫כי הייתן כל כך דומות.‬
‫שתיכן הייתן עקשניות,‬ ‫ורציתן לעשות דברים בדרך שלכן.‬
‫כן, אדוני, ‬ ‫אבל זה לא אומר שהיו בינינו חיכוכים...‬
‫- דולורס ואסקז -‬
‫באופן שמעיד שרוסיו ואני ‬ ‫לא אהבנו אחת את השנייה או שרבנו.‬
‫הקשר שלי עם רוסיו היה טוב יותר‬ ‫מכפי שאימה ובני משפחתה חושבים.‬
‫עוזרת בית, אישה רוסייה, אם אני זוכר נכון,‬
‫העידה על אירוע משמעותי מאוד,‬
‫שנראה כמו סצנה מתוך סרט, שהיה...‬
‫כפי שכולם זכרו,‬ ‫היו תמונות שלה בכל רחבי העיירה.‬
‫היא לקחה סכין מטבח ‬ ‫והתחילה לדקור אחת מהתמונות האלה.‬
‫בזמן שהיא עשתה זאת עם הסכין,‬ ‫היא אמרה, "זאת הבעיה שלי!"‬
‫היא הסבירה, "הייתי בבית,‬ ‫ובכיתי למראה התמונה של רוסיו".‬
‫"מאחר שהעוזרת שלי בקושי מבינה ספרדית,‬
‫לקחתי סכין כדי להסביר שרוסיו נרצחה."‬
‫- שמיעת עדויות בעל פה -‬
‫מה העיד לטובת דולורס במשפט?‬
‫היא לא נראתה בזירת הפשע,‬
‫עקבות הצמיגים לא תאמו‬ ‫אף אחת מהמכוניות שהיו בבעלותה,‬
‫וסיבי הטקסטיל שנמצאו ‬ ‫לא תאמו לבגדים של דולורס.‬
‫הוכח שטביעות האצבע שנמצאו על שקיות האשפה‬
‫אינן תואמות לאלה של דולורס ואסקז.‬
‫והיה לה אליבי.‬
‫היא אמרה ‬ ‫שהיא שמרה על בת אחייניתה באותו יום,‬
‫אבל לא התחשבו בכך.‬
‫אחת ההערות שחזרה על עצמה,‬ ‫כי אנשים חזרו על כך, הייתה:‬
‫"היא לא מדברת. זאת בטוח היא כי..."‬
‫כי היא לא הפגינה חרטה.‬
‫היא לא הפגינה תחושה של חוסר צדק.‬
‫וזה תמיד משפיע על חבר מושבעים.‬
‫העובדה שדולורס ואסקז הייתה לסבית‬
‫כמעט שימשה במהלך המשפט כאמצעי לתקוף אותה.‬
‫- התנהגות הומוסקסואלית מודחקת -‬
‫- עוד אלימות מופרזת -‬
‫זה היה אמצעי להוכיח‬ ‫שדולורס ואסקז מתאימה לפרופיל...‬
‫- נטייה הומוסקסואלית -‬
‫והייתה מסוגלת לרצוח את רוסיו ואנינקוף.‬
‫- העובדה שהיא הייתה קרובה לקורבן -‬
‫- מעידה על תקיפה הומוסקסואלית -‬
‫- ההומוסקסואליות -‬
‫- גורמת להתפרצויות של אלימות -‬
‫- אליסיה הורנוס‬ ‫הקלטה מאולם המשפט -‬
‫כשהיו לנו מבקרים‬‫,‬‫ או כשמישהו הגיע,‬ ‫היא הציגה אותי כאחותה.‬
‫כי היא התביישה במערכת היחסים שלנו. ‬
‫האם לדעתך היא ‬ ‫מעולם לא קיבלה את הנטייה המינית שלה?‬
‫אני חושבת שהיו לה בעיות עם זה.‬
‫לא הרגתי את רוסיו. לא נפגשתי עם רוסיו.‬
‫- דולורס ואסקז‬ ‫נאום הסיכום -‬
‫כל מה שאני מבקשת מכם, מספרד, מכל ספרד,‬
‫כי אמרו עליי הרבה דברים,‬
‫הוא שתחפשו את מי שעשה את זה,‬ ‫כי זאת לא הייתי אני.‬
‫מי שעשה זאת עדיין חופשי.‬
‫אולי הוא אפילו בבית המשפט הזה.‬
‫לא הייתה אף ראיה נגדי.‬
‫וגם לא תהיה, כי אני חפה מפשע.‬
‫ראיתם איזושהי הוכחה?‬
‫גם אתם נמצאים שם בפנים.‬ ‫ראיתם איזו הוכחה חד משמעית?‬
‫- אלווירה ואסקז‬ ‫אחותה של דולורס ואסקז -‬
‫יש משהו שבגללו אפשר לשלוח את אחותי לכלא? ‬ ‫אתם הרי עיתונאים, לא?‬
‫אני רוצה שהיא תקבל לפחות 20 שנה.‬
‫כי בעוד 20 שנה, מי יחזיר לי את הבת שלי?‬
‫זה לא יקרה בעוד 14 שנה‬ ‫או אפילו בעוד 30 שנה. אף פעם לא.‬
‫הסיפור הפותח שלנו היום אחר הצהריים הוא‬ ‫פסק הדין שיינתן בבית המשפט המחוזי של מלגה.‬
‫אפשר לראות כמה אנשי תקשורת וצלמים ‬ ‫נמצאים מחוץ לאולם בית המשפט.‬
‫אנחנו המושבעים,‬ ‫לפי החלטת הרוב, מוצאים את הנאשמת,‬
‫גברת דולורס ואסקז מוסקרה… ‬
‫אשמה ברצח. ‬
‫אמרתי לאחותי, "חוסה, אנחנו ננצח".‬
‫"טוב, זה לא ניצחון, אבל הצדק ייעשה."‬
‫והיא אמרה, "אני לא כל כך בטוחה".‬
‫ואני אמרתי, "הצדק ייעשה".‬
‫וזה קרה. תודה לאל.‬
‫אני יכולה לראות כאן את התובע‬ ‫בתיק המורכב מאוד הזה.‬
‫אולי נוכל לשוחח איתו.‬
‫מה דעתך על גזר הדין? התרשמותך הראשונית.‬
‫- פרנסיסקו מונטיאנו ‬ ‫תובע -‬
‫המלצתי על 15 שנות מאסר,‬ ‫ולכן 15 שנה ויום זה לא רע.‬
‫רוצחת! ‬
‫- קואין ‬ ‫אנדלוסיה, ספרד -‬
‫- 2003‬ ‫ 14 באוגוסט -‬
‫- קואין - 25 ק״מ - לה קאלה דה מיחאס -‬
‫אני זוכרת הכול... מאותו יום.‬
‫בדיוק כפי שזה קרה.‬
‫קמתי בבוקר ו...‬ ‫ הלכתי לחדר שלה והיא לא הייתה שם.‬
‫- אנקרנה גוזמן ‬ ‫אימה של סוניה קראבאנטס -‬
‫התקשרתי לחברים שלה, והחברים שלה לא…‬
‫הם אמרו לי שהם ליוו אותה לדלת.‬
‫אמרתי, "היא איננה".‬
‫אז בדקתי בחוץ,‬
‫ובמרחק שלוש דלתות מהבית שלי,‬
‫ליד העץ הייתה...‬
‫הנעל שלה...‬
‫התיק שלה...‬
‫הטלפון שלה, על הקרקע.‬
‫על המכונית של בעלי היה דם,‬ ‫וגם על המכונית של השכן שלנו.‬
‫זה היה ב-14 באוגוסט, היום האחרון של היריד,‬
‫ובערך בשעה ארבע,‬ ‫קיבלתי שיחה מעיתונאי רדיו,‬
‫ששאל אותי מה ידוע לי על בחורה ‬ ‫שנעלמה ביריד בקואין.‬
‫- גבריאל חסוס קלאביחו סנצ'ז‬ ‫ראש עיריית קואין, 2011-2003 -‬
‫אמרתי לו שאין לי שום מידע בעניין‬
‫ושלא דווח על אף נערה נעדרת בקואין‬ ‫אבל הוא הבטיח לי שמישהי נעדרת.‬
‫התחלתי לראות מכוניות ורכבי שידור.‬
‫זה עורר את חשדי, ‬ ‫ובאופן טבעי, נעשיתי מוטרד.‬
‫ביקשתי לדבר עם מפקד המשטרה.‬
‫הוא סיפר לי שסוניה נעלמה מוקדם באותו בוקר,‬
‫שההורים שלה דיווחו על העדרה,‬ ‫ושהם החלו בחקירה ראשונית.‬
‫כאן או שם למטה?‬ ‫-קצת יותר קרוב.‬
‫קצת יותר קרוב, בבקשה.‬ ‫-בטח.‬
‫הנה, תעמדו ביחד. קרובים מדי?‬
‫זה בסדר.‬ ‫-אני רק מקרב את המיקרופון.‬
‫נישאר כאן.‬ ‫-הכול מוכן.‬
‫בסדר.‬ ‫-אנחנו עדיין לא יודעים כלום.‬
‫כל מה שאומר זה שאם מישהו יודע...‬ ‫משהו... כל דבר...‬
‫אולי חבר, כי אחד החברים שלה‬ ‫בטח ראה או שמע משהו או...‬
‫בבקשה תגידו משהו ותשחררו אותה.‬
‫תשחררו אותה כי זה הספיק לנו.‬
‫כי זה הרבה. זה יותר מדי.‬
‫תודה.‬ ‫-תודה רבה.‬
‫תודה, חבר'ה.‬ ‫-תודה.‬
‫זה בסדר?‬ ‫-כן. נהדר.‬
‫עכשיו תכוון את המצלמה לשם.‬ ‫לשם למטה, לכיוון לוצרן.‬
‫לאט.‬
‫האגם.‬ ‫-האגם, נכון? ‬
‫הסירות. ‬
‫ובכן, התחתנו בקואין.‬
‫לבעלי הייתה עבודה בשווייץ,‬
‫אז נסעתי איתו.‬
‫ושלושת הילדים שלי נולדו שם.‬
‫שני הגדולים, ואז סוניה שלי.‬
‫זה מספיק! ‬
‫מספיק! ‬
‫זה מספיק! ‬
‫קדימה, תגידי משהו.‬
‫שלום. ‬
‫לשנינו הייתה עבודה שם, ו...‬
‫זה מקליט?‬ ‫-כן.‬
‫...חיינו שם במשך 26 שנה.‬
‫עכשיו רבע לשמונה.‬
‫קדימה. בואו נלך, כולם.‬
‫כששני הגדולים סיימו את הלימודים,‬
‫סוניה רצתה לעבור לספרד.‬
‫וגם אנחנו רצינו.‬
‫אז חזרנו לכאן בשנת 2000, 2001.‬
‫והיא הסתגלה היטב.‬
‫היו לה כאן חברים ‬ ‫מהפעמים שנהגנו לבוא לחופשות.‬
‫היו לה בני דודים. היו לה...‬
‫היא תכננה להמשיך ללמוד בתיכון‬
‫ו... לעשות תעודת בגרות או...‬
‫אבל זה לא קרה.‬
‫ככל שהשעות חולפות‬ ‫משתרר ייאוש על משפחתה ‬
‫של הנערה בת ה-17‬ ‫שנעלמה בקואין, מלגה, אתמול.‬
‫חיפוש יסודי עדיין נערך באזור, ‬
‫אבל קיים חשש לשלומה,‬ ‫כי כמה מחפציה נמצאו מוכתמים בדם.‬
‫אני זוכר שנמצא חלק מפנס רכב‬ ‫בחקירת היעלמותה של סוניה קראבאנטס.‬
‫אני יודע בוודאות ‬ ‫שקצינים במשמר הלאומי נשלחו‬
‫לחקור בכל מוסך במלגה‬
‫ולבדוק אם מכונית שתואמת לתיאור ‬ ‫הגיעה כדי לתקן פנס רכב.‬
‫פתחנו בכמה כיווני חקירה.‬
‫למשל, חקירת סדרה של תקיפות מיניות ‬ ‫שהתרחשו סמוך לטורמולינו ולבנאלמדנה.‬
‫- פלורנטינו ויאבונה מדרה‬ ‫מפכ"ל משטרת מלגה, 2004-2000 -‬
‫קישרנו את החקירה גם‬ ‫להיעדרות בחורה במוטריל‬
‫כי לנערות היה פרופיל דומה למדי.‬
‫לאור העובדה ששתיהן נעלמו בזמן היריד,‬
‫התחלנו לבדוק את כל העובדים ביריד‬ ‫שהיו במוטריל או בקואין.‬
‫קדימה, תדווחו אם תראו משהו.‬
‫אם כן, תתייחסו לזה כחשוב,‬ ‫גם אם אתם חושבים שהוא לא.‬
‫הכול חשוב. בגדים, נעליים, כל דבר.‬
‫תקראו לי בקשר, ואבוא לבדוק.‬
‫אנשים הציעו את עזרתם.‬
‫כלומר, הציבור כולו הפגין עמדה ברורה:‬
‫"זאת בחורה מקומית,‬ ‫וזאת משפחה שזקוקה לעזרתנו."‬
‫הם גילו מעורבות ותרמו לא רק מזמנם‬
‫אלא בכל דבר שעשוי לסייע בחיפוש.‬
‫כשהסתכלתי מהחלון, או כשראיתי ‬ ‫את המתנדבים במשך היום, התרגשתי.‬
‫וזה עדיין מרגש אותי.‬
‫העובדה הייתה שבחורה נעלמה...‬
‫ושעלינו למצוא אותה.‬
‫אני רוצה להודות לכם מעומק הלב‬
‫על כל מה שאתם עושים,‬ ‫מהצעיר ביותר ועד המבוגר ביותר.‬
‫- אנטוניו קראבאנטס‬ ‫אחיה של סוניה -‬
‫אתם עושים מאמץ מדהים. ואני לא יודע‬ ‫איך להודות לכם, זה כל מה שאני מסוגל לומר.‬
‫מעבר לכך, אנשי המשמר הלאומי המשיכו בחקירה.‬
‫אבל הדבר החשוב ביותר היה למצוא אותה בחיים.‬
‫- נעדרת‬ ‫היום ה-5 -‬
‫מצאו אותה?‬
‫התקשרו ממדריד ואמרו שהיא נמצאה,‬ ‫אבל טרם התקבל אישור.‬
‫אבל היא נמצאה. כן… ‬
‫אבל איפה?‬ ‫-הם לא יודעים. ‬
‫אנחנו צריכים למהר לשם. הם התקשרו ממדריד.‬
‫היום בצהריים, נמצאה גופתה‬ ‫של אישה צעירה סמוך לקואין.‬
‫תגביר!‬
‫טרם התקבל אישור לדיווחים,‬ ‫אבל החשש הוא שזוהי סוניה קראבאנטס,‬
‫בת ה-17 שנעדרת מאז יום חמישי.‬
‫נמצאה גופת אישה.‬
‫אנחנו חוששים מהגרוע מכול,‬ ‫אבל עדיין ממתינים לאישור.‬
‫השופט הגיע זה עתה. ‬ ‫אנשי המשטרה הלאומית חוקרים.‬
‫הייתי בקשר עם נציג הממשלה.‬
‫הוא אמר לי שברגע שהוא שמע את החדשות, ‬
‫הוא שלח לכאן צוות זיהוי פלילי,‬
‫ושהוא יעמוד לרשותנו‬ ‫בכל מה שהמשפחה או אני נצטרך.‬
‫הנה הם באים.‬
‫זה היה סמוך למונדה, העיירה לידנו.‬
‫מצאו אותה בנחל... עם...‬
‫הניחו עליה סלעים, ו...‬
‫ירד קצת גשם בלילה קודם לכן,‬
‫והרבה דברים נשטפו,‬
‫אבל לכלבי הגישוש היה…‬
‫הם כבר חיפשו שם, אבל…‬
‫אבל באותו יום,‬ ‫הם מצאו אותה שם מתחת לסלעים.‬
‫הקורבן ביקרה ביריד בקואין באותו יום.‬
‫היא נפרדה מחבריה במרחק מטרים ספורים מביתה,‬
‫ואז הותקפה על ידי הפושע.‬
‫הוא הכה אותה והיא איבדה חלקית את הכרתה.‬
‫- לורדס גרסיה אורטיז‬ ‫השופטת בתיק קראבאנטס -‬
‫היא לא הייתה בהכרה מלאה‬ ‫כי זאת הייתה תקיפה קשה.‬
‫היא ניסתה להתגונן. הוא הכניס אותה למכונית.‬
‫הוא לקח אותה למקום מבודד‬ ‫במרחק של לפחות כ-11.5 ק"מ.‬
‫ידוע לנו שהוא גרם לה שם‬ ‫לפציעות פנימיות וחיצוניות ‬
‫וחנק אותה עם חולצה, ‬ ‫וזאת, למעשה, הייתה סיבת המוות.‬
‫כולם היו המומים.‬
‫כולם היו אחוזי חרדה.‬
‫בנות לא הלכו ליריד, למסיבות ‬ ‫ואפילו לא יצאו מהבית.‬
‫שררה תחושת פחד,‬
‫תחושה מתמשכת של פחד, אבל לא רק בקואין,‬
‫גם בעיירות הסמוכות.‬
‫המצב לא טוב כי יש לי שתי אחייניות ובת, ו… ‬
‫כן. אני קצת מודאג.‬
‫אומרים שזה כנראה מישהו שהיה קרוב אליה‬ ‫כי היא נמצאה לא רחוק מקואין.‬
‫אנחנו לא יודעים מי האיש הזה.‬ ‫הוא עדיין חופשי, והבנות...‬
‫גם לי יש בת, היא בת 15.‬
‫אני די מודאגת.‬
‫העובדה שסוניה נמצאה במהרה‬
‫אפשרה להשיג, לבדוק ‬ ‫ולנתח את הראיות המשפטיות.‬
‫בפגישה שערכנו במנהלת המחוז,‬ ‫אמר לנו קולונל פאקו גאבייה‬
‫שנמצאו ראיות על ידיה של סוניה קראבאנטס.‬
‫החומר הביולוגי הזה נבדק מיד,‬
‫הצליבו אותו עם מאגר הדנ"א הפלילי.‬
‫ונמצאה התאמה.‬
‫עם מה?‬
‫עם פרופיל גנטי נוסף שנמצא על בדל סיגריה‬
‫שהיה במרחק שני מטרים וחצי מכתם הדם‬
‫במגרש הריק בתיק רוסיו ואנינקוף.‬
‫כשהחוקרים השוו בין שני הפרופילים הגנטיים,‬
‫נמצאה התאמה מושלמת ביניהם.‬
‫- דנ"א של גבר -‬
‫האדם במגרש ב-1999‬
‫היה זה שתקף והרג את סוניה קראבאנטס.‬
‫אני חושב שהיינו הראשונים ‬ ‫שדיווחו על התאמה בדנ"א.‬
‫זאת…‬
‫זאת הייתה פצצה.‬
‫לאט-לאט, האמת יוצאת לאור.‬
‫בדל סיגריה אנגלית, שרידי עור‬ ‫מתחת לציפורניה של סוניה קראבאנטס. ‬
‫הדנ"א שנמצא על שניהם שייך לאותו אדם.‬
‫היה משהו שחיבר בין הפשעים. משהו...‬
‫רציני מאוד, מכאיב מאוד...‬
‫וגם משהו כל כך נורא.‬
‫וקל וחומר ביחס לאישה‬ ‫ששהתה 17 חודשים בכלא.‬
‫ומאותו רגע ואילך,‬ ‫הדברים החלו להתקדם בקצב מסחרר.‬
‫- אשמה -‬
‫- 15 שנות מאסר על רצח -‬
‫אני מקווה שמי שאשם ישלם על זה‬
‫וירצה את מלוא גזר דינו.‬
‫במשפט שנמשך 14 יום,‬ ‫בדל הסיגריה מעולם לא הוזכר.‬
‫דיברו על הרבה שטויות אבל לא על זה.‬
‫השאלה היא האם הראיות שהתגלו‬ ‫יזכו את הנאשמת, דולורס ואסקז. ‬
‫כשהתמודדנו עם המבוי הסתום הזה בחקירה,‬
‫קיבלתי שיחת טלפון ‬ ‫מתחנת המשטרה בפואנגירולה,‬
‫שבה התבקשתי לצאת לשם‬
‫כי הגיעה לשם אישה בריטית ילידת צ'ילה‬
‫שרצתה לשוחח איתנו ולמסור לנו מידע.‬
‫פגשתי את טוני ב-1996. ‬
‫הכרתי אותו בשם טוני קינג,‬ ‫הוא הציג את עצמו בפניי בשם טוני קינג. ‬
‫לא ידעתי עליו הרבה בהתחלה. ‬
‫הוא לא דיבר הרבה על החיים שלו. ‬
‫כשהכרתי אותו הוא היה ממש קנאי.‬
‫הוא תמיד רצה לפגוש אותי…‬
‫- ססיליה קינג‬ ‫אשתו לשעבר של טוני קינג -‬
‫לקחת אותי לכל מיני מקומות.‬
‫וכולם חשבו שהוא מקסים‬ ‫ושהוא רוצה לגונן עליי, ולכן...‬
‫גם אני חשבתי כך. ‬ ‫חשבתי, "הוא ממש נחמד. הוא רוצה לטפל בי".‬
‫הוא יצר רושם שהוא גבר מהסוג הזה,‬ ‫שהוא לגמרי בצד שלך.‬
‫אז התחלנו מערכת יחסים, ‬
‫ואחרי חמישה חודשים נכנסתי להיריון,‬ ‫ולא ידעתי מה לעשות.‬
‫סיפרתי לו שאני בהיריון, ‬ ‫ובסופו של דבר התחתנו כשסברינה נולדה.‬
‫בסופו של דבר הגענו לספרד כי אחותי גרה שם. ‬
‫וזה היה בספטמבר 1997. ‬
‫טוני התחיל להתנהג באופן מעורר חשד בספרד.‬
‫הוא שיקר ומדי פעם נעלם.‬
‫הוא איבד טלפונים,‬ ‫היו לו תאונות עם המכוניות ודברים כאלה.‬
‫וכל הזמן אמרתי למשפחה שלי:‬
‫"הוא לא ממש בסדר. אני לא יודעת מה קורה.‬ ‫אבל משהו לא בסדר, ואני מודאגת."‬
‫חשבתי, "כדאי שאשגיח עליו‬ ‫כי הוא מפחיד אותי."‬
‫אבל לא ידעתי למה, אני פשוט הרגשתי זאת.‬
‫אני זוכרת שהייתי בדירה שלי עם סברינה, ‬ ‫הבת שלי. ‬
‫טוני לקח בהשאלה רכב של ידיד שלי.‬
‫לא משנה. הוא חזר הביתה בשלב מסוים.‬
‫כבר היה מאוחר בלילה‬ ‫והוא נכנס לחדר האמבטיה,‬
‫והוא פשוט...‬
‫הוא נעל את עצמו בחדר האמבטיה לזמן מה.‬
‫כשהוא יצא, הוא שוב יצא מהבית.‬
‫הלכתי לבדוק בחדר האמבטיה, ‬ ‫והוא היה נקי ומצוחצח.‬
‫הכול היה נקי,‬
‫וזה ממש הדאיג אותי‬ ‫כי בדרך כלל הוא לא שמר על ניקיון.‬
‫הוא נהג להשאיר הכול על הרצפה.‬
‫ולכן זה עורר בי תהיות.‬
‫זה גרם לי לחשוב, "מה קרה פה?" ‬
‫באותו לילה, רוסיו נעלמה.‬
‫וזה מה שעורר את חשדי.‬
‫סיפרתי לכל הקרובים שלי,‬ ‫לחברים שלי, לאחותי, לכולם. ‬
‫כולם חשבו שאני משוגעת,‬ ‫ואמרו, "איך טוני יכול לעשות את זה?"‬
‫וטענו שאני חושבת מחשבות מטופשות.‬
‫שאני הייתי... זאת שמשוגעת.‬
‫זאת שחשבה שבעלה רצח מישהי.‬
‫ככה זה היה. ‬
‫בסופו של דבר, נפרדתי מטוני.‬
‫ססיליה קינג, הייתה קצת לחוצה ועצבנית‬ ‫ביחס לדברים שהיא עמדה לספר לנו.‬
‫היא זכרה שכאשר בעלה לשעבר ‬ ‫בא לאסוף או להחזיר את הבת שלה,‬
‫היא ראתה שיש לו ‬ ‫צלקת או פציעה בידו השמאלית.‬
‫לאחר שסוניה נעלמה בקואין‬
‫התחלתי לחשוד שמשהו באמת רע קרה.‬
‫כי הייתה לו תחבושת על ידו באותו יום.‬
‫וכשדיברו על כך בטלוויזיה,‬ ‫אני ודייוויד, החבר שלי,‬
‫שנינו היינו המומים.‬
‫"וואו. נערה אחרת נעדרת."‬
‫שנינו הסתכלנו אחד על השני, ‬ ‫ושנינו אמרנו, "טוני". ‬
‫מיד, שנינו אמרנו, "זה חייב להיות טוני".‬
‫לאחר שגבינו עדות מססיליה,‬
‫דיברתי עם עמית בריטי ג'ון או'ניל, ‬ ‫שעבד בשגרירות,‬
‫ושאלתי אותו על טוני אלכסנדר קינג.‬
‫קיבלתי שיחת טלפון מטינו ויאבונה‬ ‫ב-14 בספטמבר 2003.‬
‫- ג'ון או'ניל, קצין קשרי חוץ, מלגה -‬
‫יצרתי קשר עם חדר הכוננות בלונדון,‬
‫ומהר מאוד קיבלתי שיחת טלפון מטרידה מאוד.‬
‫אין ספק שזה היה אדם מסוכן מאוד‬
‫לפי העבר הפלילי שלו כפי שנמסר לי.‬
‫הוא אמר לי שהם מכירים‬ ‫את טוני בשם טוני ברומוויץ'‬
‫ושהוא ביצע תקיפות מיניות בלונדון.‬
‫המידע שכנע אותנו אף יותר‬ ‫שעלינו על האדם הנכון.‬
‫אז הם מצאו את קינג. ‬
‫והם התחילו לעקוב אחריו.‬
‫גילינו שהוא עבד בפאב ‬
‫ושהוא גר עם בחורה ספרדית ‬ ‫באלהאורין אל גרנדה.‬
‫- קואין - 15 ק״מ - אלהאורין אל גרנדה -‬
‫הצבנו מעקב על הפאב.‬
‫ראינו אותו הולך לעבודה‬ ‫וכשהוא סיים את המשמרת,‬
‫הופתענו לראות שהוא הולך לבית ספר.‬
‫בבית הספר היה בית, שבו הוא גר.‬
‫הייתה לו מכונית בשטח בית הספר.‬
‫זו הייתה מכונית מאזדה ‬ ‫עם לוחית רישוי בריטית‬
‫שאחד הפנסים שלה היה שבור.‬
‫המפתח עכשיו היה הזמן.‬
‫המטרה בשלב זה הייתה‬ ‫לקבל דגימת דנ"א מהאיש הזה.‬
‫הם הצליחו להשיג דגימת דנ"א,‬ ‫ייתכן שמכוס‬
‫שהוא שתה ממנה, ‬ ‫ואולי דגימה נוספת מסיגריה שהוא זרק.‬
‫והם עשו מה שאפשר היה לצפות שיעשו.‬
‫הם השוו את ממצאי הדנ"א.‬ ‫ותנחשו מה? נמצאה התאמה.‬
‫- חודש לאחר הרצח -‬
‫אני לא יכול לדבר.‬ ‫-אתה לא יכול לדבר?‬
‫זה היה הסוף. קינג נעצר.‬
‫ולכאורה מסר הודאות‬
‫בימים הראשונים ‬ ‫למשטרה הלאומית ולמשמר הלאומי.‬
‫היינו בטוחים שהוא זה שעומד‬ ‫מאחורי שני ההיעלמויות ומקרי הרצח.‬
‫לאחר שהתיק פוענח,‬ ‫הפרשה קיבלה תהודה עצומה בספרד.‬
‫וכמובן, הייתה תפנית בעלילה.‬
‫הייתה תפנית בתיק הראשון‬ ‫כי מישהו כבר הורשע‬
‫ברצח של רוסיו ואנינקוף. ‬
‫אישה, דולורס ואסקז, נידונה ל-15 שנה.‬
‫ולכן, הפרשה זכתה לפרסום רב אפילו יותר.‬
‫כשקינג נעצר, ‬
‫דולורס כבר שוחררה, והמתינה למשפט חוזר‬
‫כי בית המשפט הגבוה לצדק של אנדלוסיה ‬ ‫ביטל את פסק הדין.‬
‫למה?‬
‫כי למושבעים היו רק ראיות נסיבתיות.‬
‫אבל מעבר לכך, ‬ ‫הם לא ציינו מה באמת שכנע אותם‬
‫להרשיע את דולורס ואסקז.‬
‫- הופעה פומבית ראשונה ‬ ‫לאחר 519 ימים בכלא -‬
‫לא הייתי מאחלת לאף אחד לשבת בכלא.‬ ‫עברתי כמה תקופות איומות.‬
‫חודשים רבים. אני מעדיפה לא לדבר על זה.‬
‫- ביתה של דולורס ואסקז -‬
‫שהיתי חודשיים, שלושה בבידוד.‬
‫מה עוד יש לומר?‬
‫אני לא אומרת שנעצרתי שלא בצדק.‬
‫זה הגיוני, אם הייתי אחת מהחשודים...‬
‫לא היה לי מה להסתיר,‬ ‫ממש כפי שאין לי מה להסתיר כיום.‬
‫נכנסתי לחדר החקירות, הם החלו לחקור אותי‬ ‫ואמרו, "זאת היית את".‬
‫זאת הייתה שטיפת מוח אינטנסיבית מאוד.‬
‫הם תיארו את התהליך שלכאורה עברתי.‬
‫הם אמרו שהם יכפישו את שמי‬ ‫ושאף אחד לא יאמין לי.‬
‫שהם יעמידו אותי למשפט מהיר‬ ‫של חמישה או שישה חודשים,‬
‫ושהמושבעים ימצאו אותי אשמה.‬
‫וככה זה קרה.‬
‫מלבד העובדה שלא היה לו מספיק ביסוס,‬ ‫אני חושבת שפסק הדין,‬
‫לא היה נטול פניות.‬
‫במילים אחרות, תחשבו כמה תוכניות טלוויזיה‬
‫הפילו את האשמה ישירות ‬ ‫על דולורס ואסקז בלי שום הוכחה.‬
‫המידע ודעת הקהל‬ ‫שהעיתונות והטלוויזיה פרסמו,‬
‫היה נגיש לחבר המושבעים ולשופטים בכל יום.‬
‫כשהרוצח האמיתי נמצא‬ ‫והתברר שדולורס לא מעורבת בפשע,‬
‫התחלתי לחשוב, והבנתי ‬
‫איך הפנמתי את אווירת הלסבופוביה‬ ‫שהתקשורת ואחרים הפיצו.‬
‫- ביאטריז חימנו‬ ‫סופרת "בניית הרשע הלסבי" -‬
‫איך האמנתי למידע‬ ‫שלמעשה הוא אינו מידע, אלא רק דעות קדומות.‬
‫לכן התחלתי לחקור את מה שנאמר בתקשורת,‬ ‫והייתי די המומה.‬
‫ולכן החלטתי לכתוב ספר.‬
‫- משפט ברחוב -‬
‫עם הזמן, יוחסו לדולורס ואסקז‬ ‫תכונות שנתפסו כגבריות.‬
‫כמה מהן היו מגוחכות לגמרי.‬
‫חלק מהדברים שפורסמו,‬ ‫אם בוחנים אותם, מגוחכים לגמרי.‬
‫למשל, בתקשורת ציינו שהיא תרגלה קרטה, ‬ ‫וזה נתפס באופן שלילי.‬
‫- היא ידעה קרטה ואומנויות לחימה -‬
‫או שהיא עשתה כושר גופני.‬
‫- תשוקתה לכושר גופני‬ ‫באמצעות הרמת משקולות -‬
‫טענו שקולה מחוספס, שתלטני וסמכותי.‬
‫באמצעות התיאורים האלה,‬ ‫הם ניסו לצייר תמונה של אישה גברית,‬
‫עם הקונוטציות השליליות שעשויות להיות לכך.‬
‫- היא לקחה את תפקיד האבא -‬
‫הם קראו לה עקרה, וטענו שהיא קינאה ‬ ‫באישה שילדה ושיכולה להיות אימא.‬
‫- אהבה ללא פרי -‬
‫הם אמרו שהן היו זוג לא בריא...‬
‫שמערכת יחסים חולנית עלולה להוביל לרצח.‬
‫כל הזעם הזה נבע בעצם‬
‫מאקלים חברתי שלא היה מסוגל ‬ ‫לקבל סוג כזה של מערכת יחסים.‬
‫האם ייתכן שהיחסים בין רוסיו ודולורס ואסקז‬
‫היו טעונים, כי עמוק בפנים הבת שלך לא קיבלה‬
‫את העובדה שיש לך קשר רומנטי עם אישה אחרת?‬
‫היינו המומים.‬
‫אם מאשימים את האדם הלא נכון,‬
‫אם אין מספיק ראיות...‬ ‫לפחות אל תאשימו מישהו אחר, נכון?‬
‫כי אם הם היו מיידעים את הציבור‬
‫או ממשיכים לחקור את הפשע,‬ ‫ולא מתמקדים רק באדם אחד,‬
‫הם היו מוצאים אותו.‬
‫ואז, מה שקרה לבת שלי היה נמנע.‬
‫- אנגליה -‬
‫ב-2003… ‬
‫כשהוא נעצר באשמת מעשי הרצח בספרד,‬
‫צפיתי בחדשות...‬
‫- כריסטין פי. בלואר‬ ‫אומנית -‬
‫ושמעתי, "החשוד הבריטי אלכסנדר קינג נעצר".‬
‫והתחלתי לצעוק על הטלוויזיה, ‬ ‫להצביע והתמלאתי כעס.‬
‫"לא, זה לא אלכסנדר קינג.‬
‫זה טוני ברומוויץ'."‬
‫לא האמנתי. אני… ‬
‫אתם יודעים, פעם נוספת,‬ ‫ראיתי את הפנים שאני לא מסוגלת לשכוח.‬
‫ב-1985, הייתה סדרה של עבירות מדאיגות ‬
‫נגד נשים צעירות בצפון לונדון,‬
‫ברובע הולוויי בצפון לונדון.‬
‫בעיתונות נתנו לו שם: "החונק מהולוויי".‬
‫בעיתונות נוהגים תכופות לעשות זאת,‬ ‫אבל זה גם תיאור של מה שקרה.‬
‫נשים נחנקו. ‬
‫- תוקף מיני מטיל את אימתו -‬
‫למיטב זיכרוני, היו שבעה קורבנות.‬
‫אני חושב שהנערה הצעירה ביותר הייתה בת 15,‬
‫והאישה המבוגרת הייתה אולי‬ ‫בתחילת שנות השלושים לחייה.‬
‫זה היה ב-1985.‬
‫כשעליתי במדרגות לעבר הדירה שלי, ‬ ‫העפתי מבט וחשבתי,‬
‫"אה, יש שם מישהו."‬
‫"בטח מישהו שמחכה למעלית".‬ ‫זאת הייתה התרחשות רגילה.‬
‫המכה הראשונה הייתה כנראה החזקה ביותר.‬
‫נפלתי על הרצפה.‬
‫היה לי שבר בגולגולת. ‬
‫הוא קשר את הצעיף שלי חזק… ‬
‫ו… ‬
‫והתחיל ל... לגעת בי.‬
‫הוא הרים את החולצה שלי,‬ ‫הכניס את הידיים שלו למכנסיים שלי.‬
‫הוא לא הצליח לפתוח את המכנסיים שלי ‬ ‫כי הייתי בהיריון, ‬
‫ואני קשרתי את המכנסיים שלי עם צעיף.‬
‫הצלחתי לקום, ‬
‫והוא תפס אותי באחיזת חנק, והחל לחנוק אותי.‬
‫הוא לא אמר אף מילה,‬
‫השיער שלי היה בכל מקום.‬ ‫היה דם בכל מקום.‬
‫לא ידעתי מה להחזיק.‬ ‫הראש שלי, הידיים שלי?‬
‫אז השתופפתי בפינה,‬
‫ואז אמרתי, ‬ ‫"בבקשה, אל תהרוג את התינוק שלי.‬
‫אני בהיריון. ‬ ‫בבקשה, אל תהרוג את התינוק שלי."‬
‫וזה היה הרגע שלי.‬
‫הצלחתי לגעת במשהו... אצלו.‬
‫ולחשתי בשקט:‬
‫"קדימה. תברח.‬ ‫אני לא אספר לאף אחד. פשוט תברח."‬
‫"אתה יודע, אני לא אספר לאף אחד."‬
‫ו... הוא ברח.‬
‫- החשוד מקוסטה דל סול‬ ‫הוא "החונק מהולוויי" -‬
‫נודע לי שהוא שינה את שמו‬
‫כשקראתי על כך בעיתון, כמו כולם.‬
‫לא ידעתי שהוא שינה את שמו‬ ‫כי הוא היה החונק מהולוויי.‬
‫מעולם לא ידעתי זאת. לא ידעתי זאת בכלל.‬ ‫כשגיליתי, זה היה הלם.‬
‫זה היה נורא.‬
‫לא התאוששתי מזה במשך זמן רב.‬
‫זה היה מעורר גועל לגלות‬ ‫שהגבר שהתחתנתי איתו עשה את זה.‬
‫שהוא עשה את זה לנשים האלה.‬
‫אני כל כך מצטערת.‬
‫ברומוויץ', כפי שהוא נקרא אז, ‬ ‫נעצר באשמת המעשים האלה.‬
‫ובהתחלה, כמו בספרד, כשהוא נחקר,‬ ‫הוא הודה שהוא עשה את המעשים האלה,‬
‫ולאחר מכן חזר בו בבית המשפט, במהלך המשפט.‬
‫הוא נידון אז לעשר שנות מאסר‬ ‫ונכנס לכלא ב-1986,‬
‫השנה שבה המשפט הסתיים,‬ ‫והוא השתחרר מהכלא ב-1991.‬
‫ובתוך שלושה חודשים, ‬ ‫למיטב ידיעתי, הוא נעצר שוב‬
‫באשמת עבירה נוספת נגד אישה ‬ ‫תוך שימוש בנשק חם.‬
‫הוא הואשם בשוד, אף שלתקיפה היה אופי מיני.‬
‫והוא חזר לכלא.‬
‫בתוך שנה, הוא היה שוב בכלא‬
‫ושוב השתחרר, ‬ ‫אם אני זוכר נכון, בערך ב-1996.‬
‫ואז הוא זוהה על ידי כמה אנשים, ‬
‫שהתקשרו לתוכנית הטלוויזיה‬ ‫"שידור חוקר" בבריטניה,‬
‫שזיהו אותו, תאמינו או לא, ‬
‫כמי שאחראי לניסיון תקיפה ‬ ‫של מטפלת בילדים צעירה מהונגריה.‬
‫- שידור חוקר -‬
‫התחלנו את שידור חוקר ב-1983,‬
‫והנחיתי את התוכנית עד שנת 2007 בערך.‬
‫התוכנית שבה הצגנו את קינג,‬ ‫או ברומוויץ', כפי שהכרנו אותו אז… ‬
‫- ניק רוס‬ ‫מנחה לשעבר, שידור חוקר -‬
‫בתוכנית המסוימת הזאת...‬
‫בחיפוש אחר ברומוויץ', אחר קינג,‬ ‫שילבנו צילום ממצלמת מעקב.‬
‫בשעה מאוחרת בליל יום ראשון,‬ ‫לפני כשלושה שבועות, הותקפה מטפלת‬
‫כשהלכה הביתה ליד לת'רהד בסארי.‬
‫במשטרה סבורים שאדם אחד במיוחד יוכל לסייע.‬
‫הוא אחד הנוסעים בתחנת אפסום.‬
‫השעה 23:30, יום ראשון, 10 באוגוסט. ‬
‫האם זה אתה? האם גם אתם הייתם על הרציף?‬
‫אם הייתם בלת'רהד או באפסום, התקשרו אלינו,‬ ‫גם אם אינכם זוכרים את האיש.‬
‫בבקשה, התקשרו מיד אם זה אתם ‬ ‫או אם אתם יכולים לומר לנו מי הוא.‬
‫התקשרתי לתוכנית ‬ ‫ואמרתי להם מי אני חושבת שהוא.‬
‫מי ידעתי שהוא.‬
‫ועד שהם גילו איפה הוא גר,‬
‫והצליחו לאתר אותו,‬
‫הוא כבר עזב את המדינה ונסע לספרד.‬
‫אם 15 מיליון בני אדם ‬ ‫צופים בתוכנית טלוויזיה‬
‫שהפרצוף שלך מופיע בה באופן ברור,‬
‫או שיש חשד ‬ ‫שאולי צילמו אותך במצלמת אבטחה,‬
‫הדבר ההגיוני לעשות הוא‬ ‫לצאת מהארץ במהירות האפשרית.‬
‫הייתה לי להקה לפני שהותקפתי.‬
‫וירג'ין התכוונו להחתים אותי על חוזה,‬
‫אבל איבדתי את הקול שלי. ‬
‫אני חושבת שכאשר את עוברת טראומה,‬
‫אחד הדברים הראשונים‬ ‫שמפגינים זעזוע הוא הקול שלך. ‬
‫לא יכולתי לשיר.‬
‫כשהם סוף סוף עצרו‬
‫את הפושע הזה,‬
‫התחילו לומר‬
‫שהאינטרפול ביקש מספרד מידע על מקום הימצאו.‬
‫כששמענו כאן בספרד שהיה דיווח עליו,‬
‫התעורר פחד, באופן טבעי.‬
‫הפרשה נוצלה באופן פוליטי‬
‫גם על ידי מפלגת השלטון ‬ ‫וגם על ידי מפלגת האופוזיציה...‬
‫-קונגרס הנציגים -‬
‫נערכה חקירה פרלמנטרית ‬ ‫של שר הפנים אנחל אסבס‬
‫בנוגע לפרשה‬ ‫ולשאלה מדוע הממשלה לא מנעה זאת.‬
‫פרשת קינג נידונה בקונגרס הנציגים.‬
‫כן, שר הפנים אנחל אסבס‬ ‫הופיע ביוזמתו מול הפרלמנט‬
‫כדי לתת הסברים לחקירות הרצח ‬ ‫של רוסיו ואנינקוף ושל סוניה קראבאנטס.‬
‫השר הסביר שהמשטרה הבריטית שלחה מזכר ‬ ‫עם בקשה לאשר שהוא חי בספרד‬
‫ושבו צוינו הפשעים שהוא ביצע.‬
‫אבל מאחר שהמשטרה הבריטית סיווגה זאת ‬
‫כעניין בעל חשיבות נמוכה‬ ‫ולא דרשה את הסגרתו,‬
‫העניין נחשב כפתור‬ ‫לאחר שכתובתו של קינג אושרה.‬
‫הבריטים יידעו באמצעות האינטרפול,‬ ‫ככל שידוע לי, שקינג נמצא בספרד.‬
‫ואני חושב שהרשויות אפילו שוחחו עמו.‬
‫כדי לבדוק אם הוא יסכים לחזור מרצונו.‬
‫כדי להיחקר או לעבור תשאול‬ ‫בנודע לתקיפה בלת'רהד,‬
‫אבל, מן הסתם, הוא לא התכוון לעשות זאת,‬ ‫ולא היה בוחר לעשות זאת.‬
‫אדוני השר, ב-15 בספטמבר 1998, ‬ ‫איתרו בסקוטלנד יארד‬
‫את אנתוני אלכסנדר קינג במיחאס ‬ ‫באמצעות משרדך.‬
‫- פליפה אלקארז ‬ ‫חבר פרלמנט ממפלגת השמאל המאוחד -‬
‫הם יידעו אתכם מי הוא,‬
‫ומסרו מידע על הרשעותיו ‬ ‫ועל העובדה שהוא מסוכן לציבור.‬
‫המשטרה הבריטית גם אמרה,‬ ‫"הוא מהווה איום על נשים בספרד".‬
‫- אנחל אסבס‬ ‫שר הפנים, 2004-2002 -‬
‫אבל מה שלא מסתדר הוא עצם העובדה ‬ ‫שזוהה פושע מסוכן… ‬
‫- ויקטורינו מיוראל‬ ‫חבר פרלמנט ממפלגת הסוציאליסטים -‬
‫אבל זה לא נרשם ולא נמסר על כך דיווח כראוי.‬
‫לא ייתכן שמטפלים במזכר מהאינטרפול‬ ‫כפי שטיפלו בו במשטרה תחת סמכותך.‬
‫זה נכון שקיבלנו פקס מהאינטרפול, מלונדון,‬
‫שבו יידעו אותנו שטוני אלכסנדר קינג...‬ ‫לא התבקשנו לעצור אותו אלא לחפש אותו.‬
‫לאחר מכן לא שמענו מהם שוב.‬
‫אבל זה נורמלי כי אנחנו מקבלים ‬ ‫הרבה פקסים מהאינטרפול‬
‫על כל מיני אנשים שנמצאים בקוסטה דל סול.‬
‫לא רק אלה שמעורבים בפשעי מין, ‬ ‫אלא גם בענייניי סחר בסמים,‬
‫רצח, הונאה וכל מיני פשעים.‬
‫אלו היו מעשים ראויים לגינוי שגרמו לסבל, ‬ ‫במיוחד למשפחות…‬
‫- בגוניה לסגבאסטר, חברת פרלמנט -‬
‫של רוסיו ואנינקוף ושל סוניה קראבאנטס, ‬
‫וכמו כן לאדם נוסף, דולורס ואסקז,‬
‫שבוודאי עברה שבעת מדורי גיהינום.‬
‫אם בודקים את הנהלים המקובלים בכל חקירה‬ ‫בתיק של רוסיו ואנינקוף,‬
‫ניתן להסיק שהמשמר הלאומי‬
‫כיוון את החקירה‬ ‫תוך התמקדות בדולורס ואסקז, ‬
‫שנראתה כמתאימה ביותר ‬ ‫לפרופיל הפלילי הסביר ביותר.‬
‫הרשויות מעולם לא התנצלו בפניי,‬
‫וגם לא השר אסבס, שחושב שהוא יודע הכול.‬
‫הם לא יצרו איתי שום קשר.‬
‫האם הייתי צריכה לאבד את בתי...‬ ‫כדי שהם יוכלו סוף-סוף לתפוס את הרוצח הזה?‬
‫כלומר, הם תפסו אותו ‬ ‫כי הבת שלי הגנה על עצמה.‬
‫אני אומרת לכם, אני לא שלחתי‬ ‫את מריה דולורס ואסקז לכלא.‬
‫המשטרה אמרה לי שהם מתכוונים ‬ ‫להכניס את דולורס ואסקז לכלא.‬
‫שהיא החשודה.‬
‫שהיא הרוצחת של רוסיו.‬
‫אז אם מישהו חייב לאישה הזאת התנצלות,‬ ‫זאת המשטרה.‬
‫אני לא חייבת לאף אחד התנצלות.‬ ‫לא הכנסתי אף אחד לכלא.‬
‫תהיו חזקים!‬
‫אני חף מפשע! ‬
‫זה היה משפט מטריד‬ ‫כי זה לא משהו שרואים כל יום, למרבה המזל.‬
‫זה היה עניין חמור מאוד‬ ‫כי נראה שהקורבן נבחרה באופן אקראי.‬
‫מה שאומר שזה קרה לה לגמרי במקרה, נכון?‬
‫וזה משפיע עלייך בכל רמה, כשופטת וכאדם.‬
‫אני מאמין שהראיות היו מוצקות כל כך ‬ ‫שהוא בסוף הפליל את עצמו.‬
‫אולי כי הוא הרגיש שהוא במרכז תשומת הלב.‬
‫אני זוכר שראיתי אותו בטלוויזיה,‬ ‫פונה לתקשורת כשהעבירו אותו לרכב משטרתי.‬
‫אבל זה היה מתוך רצון לקבל תשומת לב,‬
‫ולא מתוך תחושת חרטה‬ ‫או מפני שהוא הרגיש שהוא גרם עוול.‬
‫הם טייחו את הרצח!‬
‫הם פושעים! הם שיבשו את עשיית הצדק!‬
‫אין להם זכות להעמיד אותי למשפט!‬
‫במשך שבע שנים, חודשיים ו-12 יום‬ ‫תהיתי מי רצח את הבת שלי.‬
‫למה את מצפה מהמשפט הזה?‬ ‫-לצדק.‬
‫צדק לבת שלי, אחת ולתמיד.‬
‫באחת מההצהרות שטוני קינג מסר לחוקרים,‬
‫הוא ניסה להפליל את דולורס ואסקז‬
‫וגרר אותה בחזרה להליכים המשפטיים האלה.‬
‫אני לא יודעת כלום על האיש הזה. שום דבר.‬
‫כל מה שאני יודעת ‬ ‫הוא שעשו לי לינץ' פעם אחת,‬
‫ואני מפחדת עד מוות שזה יקרה שוב.‬
‫אני חפה מפשע!‬
‫אני רוצה שבית המשפט יכיר בחפותי.‬
‫אני לא צריכה להיות כאן ולהסביר את עצמי!‬
‫אני לא צריכה להסביר את עצמי!‬
‫אבל דעת הקהל והחברה הספרדית דורשים,‬
‫שמלבד כל שאר הדברים, אוכיח את חפותי.‬
‫למען רוסיו שלי, סוניה המסכנה,‬ ‫וכל כך הרבה נשים אחרות.‬
‫לא. הוא פעל לבד. תמיד.‬
‫הוא פעל לבד. ‬ ‫בכל פעם שהוא יצא, הוא יצא לבד.‬
‫והוא תפס את הבנות האלה,‬ ‫תקף אותן, והרג אותן.‬
‫לדולורס ואסקז היה מזל רע, ‬ ‫אבל גם מזל טוב מאוד.‬
‫ייתכן שהיא עדיין הייתה יושבת בכלא,‬ ‫או משתחררת ממנו רק לאחרונה.‬
‫הרשויות הורו לערוך משפט חוזר.‬ ‫אבל מי יודע איזה פסק דין היה מתקבל בו.‬
‫אם האשם האמיתי לא היה נמצא,‬ ‫אנחנו לא יודעים מה היה קורה.‬
‫היום, בית המשפט במלגה ‬ ‫זיכה את דולורס ואסקז ‬
‫מאשמת הרצח של רוסיו ואנינקוף, ‬
‫והביא לסיומו של מסע הייסורים‬ ‫שעברה דולורס ואסקז במשך ארבע שנים.‬
‫אני בטוח, וניתן להוכיח זאת בכל ‬ ‫ארכיון עיתונות, שמעצרה של דולורס ואסקז...‬
‫זכה לסיקור הרבה יותר רחב מאשר הזיכוי שלה.‬
‫העיתונאים שכתבו עליה‬ ‫רק דברים פוגעים ונוראיים ‬
‫לא אמרו, "טעינו. כמה נורא.‬ ‫איך יכולנו להיסחף ככה?"‬
‫וזה מה שאני, או החברים בתנועת הלהט"ב,‬ ‫יכולים לומר.‬
‫"כמה נורא. טעינו לגמרי.‬ ‫איך ייתכן שאפילו אנחנו נסחפנו לתוך כל זה?"‬
‫אף אחד לא אמר זאת.‬
‫האווירה הייתה:‬ ‫"מצאנו את הרוצח. אפשר להמשיך הלאה".‬
‫"תשכחו מהאישה הזאת. אפשר להמשיך."‬
‫וכן, גם זה נורא.‬
‫אלה שגרמו נזק ‬ ‫צריכים להיות הראשונים להתנצל.‬
‫אין ספק שהמערכת המשפטית גרמה נזק.‬
‫עד כמה שידוע לי, ‬ ‫המדינה לא נתנה לה פיצויים.‬
‫אני חושב שזאת טעות ענקית.‬
‫אני מדברת הרבה עם התמונה הזאת.‬
‫מכיוון שהיא תמיד צוחקת, אני אומרת,‬ ‫"את תמיד צוחקת על אימא שלך".‬
‫אני אומרת לה, "את נראית יפהפייה, מותק".‬
‫"את כל כך יפה. ‬ ‫כמה עצוב שאת לא נמצאת כאן איתי."‬
‫ונראה שהיא מחייכת ומבינה.‬
‫היא הייתה מקור שמחה,‬
‫והיא תמיד נתנה לי נשיקות וחיבוקים ‬ ‫ונהגה לומר, "את כל כך יפה".‬
‫כזאת היא הייתה.‬
‫ועכשיו, אני לבד, בלי הילדה הקטנה שלי.‬
‫אנשים אומרים, "את חזקה, וגם בעלך חזק".‬
‫אני לא חזקה. אבל אין לי ברירה אלא להמשיך.‬
‫זה זעזוע עמוק.‬
‫אני לא יכולה להסביר כמה ההלם גדול‬ ‫וכמה ניסיתי לשטוף מעצמי ‬
‫את הזיכרון של טוני, ‬ ‫ואת התחושה של טוני עליי.‬
‫כן. זה גרם לי לפחד מגברים. אין ספק.‬
‫אבל בתי ובני נתנו לי את הכוח להמשיך.‬
‫היה עליי לדאוג להם,‬ ‫ולכן אני פשוט חייבת להיות אימא.‬
‫קיבלתי הזדמנות לדבר.‬
‫אני חושבת שזה אולי יעזור לי‬ ‫להתמודד קצת יותר טוב.‬
‫ולדעת שמה שקרה לי היה מספיק חשוב ‬ ‫כדי שתבואו לראיין אותי.‬
‫- מדריד 2013 -‬
‫המאבק שלי הסתיים.‬
‫לא מדובר בפיצוי כספי.‬
‫המטרה היא להראות לחברה הספרדית‬
‫שאני לגמרי חפה מפשע ושתמיד הייתי.‬
‫מטרתי היא שכאשר רואים אותי ברחוב,‬ ‫אנשים לא ירמזו זה לזה כשהם יזהו אותי.‬
‫או כשאני הולכת למדוד נעליים‬ ‫ב"אל קורטה אינגלס", לדוגמה,‬
‫לא אמצא את עצמי בתוך 20 דקות, מוקפת בנשים.‬
‫שמתלחשות, "תראו מי זאת".‬
‫אני עדיין מחכה שמישהו יבקש ממני סליחה.‬
‫- טוני אלכסנדר קינג הורשע -‬
‫- ברצח רוסיו ואנינקוף‬ ‫וברצח סוניה קראבאנטס. -‬
‫- הוא נידון ל-53 שנות מאסר. -‬
‫- דולורס ואסקז לא קיבלה פיצויים. -‬
‫- איש לא לקח אחריות. -‬
‫- איש לא ביקש את סליחתה. -‬
‫- אם אדם שאתם מכירים עבר התעללות מינית, ‬ ‫בקרו בבקשה באתר: -‬
‫- WWW.WANNATALKABOUTIT.COM -‬
‫- כדי לקבל מידע נוסף ‬ ‫ועזרה להתמודדות עם משברים -‬
‫עברית: שלמה ליברמן ‬